Gora Arkaitz!!! 



Egunon! 

Gure ziegetatik gatozkizue muxu handi bat eman nahian gaur hemen zuen 2013-2014-ko 
Nazio Batzarrean bildu zareten senide eta lagunoi. 

Bai, gora Arkaitz, agur eta ohore! 

Kalean ginelarik konpromiso politiko bat hartu genuen eta espetxeraturik ere borondate 
horri lotuak izaten jarraitzen dugu. Halaxe sortu dugu Kolektibo hau. Eta zuek ere senide eta 
lagunen elkartean antolatzea lortu izan duzue. Elkarrekin egiten diogu aurre egunerokoari. 

Urteak pasatu ahala, zauriak, gaixotasunak eta heriotzak ere ezagun egiten zaizkigu, hari 
oso fin baten gainean bizi izango bagina. Eta horrela da. 

Zein madarikatuak diren gure sufrimenduaz biziz, zein eroso gerra zale horiek. 

Zer ez digute egin, bada, hain zuzen ere espetxe politika hiltzaile bat asmatuz gure 
kontra. Gure eta zuen kontra. Mina baino besterik sortzen ez duena, alegia. 

Azken gertakizunei soaldi bat eginez: 

- Aipatzekoa bitartekarien atxilo eta espetxeratzeak. Ez gaituzte nahi hurbil; ez gaituzte 
eztabaida politikoan murgildurik ikusi nahi; euskal gizartetik urrun nahi gaituzte, gure isolamendu 
fisiko eta politikoari indar eginez. Gure bakardade eta gure eta zuen suntsipena helburu. 

Euskal Herrian eta Nazioartean gure presentzia eta ekarpen politikoaren eraginkortasuna 
gauzatu asmoz, zubi lan hori jorratzeko konpromiso politiko publikoa hartu zuten hainbat kideek 
eta horietatik zortzi, egun, Euskal Preso Politikoon Kolektibo honen partaide bilakatu dituzte. 
Zuoi, zortzi kideoi, eta zuen senide eta lagunei gure altzo, babes eta besarkada. 

- Gogora ekarri mahi genuke ere Herrira mugimenduaren ilegalizazioa, hainbat eta 
hainbat bolondresen presoon eskubideen aldeko lan eskerga. Txalogarria eginen zaiguna. 
Ezerezean geratuko ez dena, berak utzitako zuzia herri bakoitzean pizturik mantenduko delakoan 
baikaude. 

- Eta beste hainbat zoritxarreko gertakizunen artean, egun hauetan heriotza ere ezagutu 
dugu. Arkaitzena. Geure artean bizirik eta kaleratzea gertu zuelarik, zerraldo bueltatu dute 
Elorrioko herrira. 

Senide eta lagunok ongi aski diozuen moduan, azken hamahiru urte hauetan aplikatu 
zaion espetxe politika horrek erahil du gure Arkaitz. 



Elkarrekin konpartitzen ditugun pasarte mingarrien zerrendak eta bere ezaugarriek 
bukaerarik ez lukete izango. Hamarkadetako kontua baita, guk bezain beste eta gehiago ere 
ezaguna egiten zaizuena 

Hori guzti-guztia bergogoratzea ez gatozkizue, ordea. Ez. 

Gaurko goiz honetan muxu maitekor bat eman nahi izateaz gain, gonbidapen bat egitera 
gatozkizue, dinamika baterako deialdi bat egitera, alegia. 

Bai, estatu eta bere aliatu madarikatu horiek ez mugitzeak ezin gaituelako gu geldirik 
egotera eraman. Etajakin badakigulako, gure etxeratze bidean, Euskal Herriratuak izateko 
borroka biderik baino besterik ez dagoela. 

Gaur Euskal Herrian egoera politikoa bestelakoa da, hainbat eta hainbat erabaki politiko 
historikoak hartu dira. Eta gu geu ere horren alde eta horretan ari gara. Bai gure militantzia 
politikoa beti konprometitua izan delako, bai konpromiso hori euskal gizartearekin batera elkarlan 
bat lortuz, sinetsita gaudelako gure nahiak lortu lortu egingo ditugula. 

Euskal Herriratze dinamika bat jarriko dugu abian, posizio politikoa finkatuz eta etxeratze 
bidea marraztuz. Estatuen ukoaren eta borondate ezaren gainetik kokatu nahi dugu gure 
ekimena, bai modu kolektiboan bai modu pertsonalean, eta beti ere azken hilabete luze hauetan 
izan dugun hausnarketaren ondorengo erabakiak gauzatuz. 

Hartara, martxotik udara bitarte izanen da Euskal Herriratze eskaera ekimenaren 
dinamika, multzoka edota txandaka, hauetariko bakoitzak bere ezaugarriak izango dituelarik 
(gaixoak, 70 urte baino gehiago dituztenak, 20 urte baino gehiago espetxean, EPPKren 
zuzendaritza politikoa, bikoteak, 15 urte baino gehiago espetxeratuak, e.a.). 

Euskal Herriratuak izan behar dugu: 

- Dispertsio politikorakoaren aldeko inolako legerik ez dagoelako.- 

- Eragiten diguten min guztia defendatzeko ez dagoelako inolako argudio edo elementu 
juridikorik, politikorik, sozialik... 

- Euskal Herrian dugun arazo politikoaren irtenbidea erabaki politikoetatik hasi behar 
delako, errepresioa alde batera utziz.- 

- Konpromiso politiko horren eginbeharrak eskubideak errespetatzea baino besterik ez 

delako.- 

- Aplikatzen dizkiguten neurri bereziekin bukatu egin behar dutelako, eta lege eta araudi 
berriak sortu gatazkaren irtenbide politikorako baliabide bilakatuz.- 

- Euskal Herrian bildu behar gaituzte geure eskubideen jabe, eztabaida politikoan parte 
hartu ahal izateko, zeren nekez eginen du bestela zintzoki aurrera prozesu demokratiko batek 
presoon parte hartze eta ekarpenik gabe.- 

- Zuengandik hurbil eraman behar gaituzte, bizitza afektiboa oztopatu gabe, zuen bizitza 
bide luze eta neketsu horietan galdu gabe.- 

- Euskal gizartean murgildurik izateak, gatazkaren konponbidearen ildotik urrats handi 
bat ematea litzatekeelako.- 

- Euskal Herriratu behar gaituzte, azken batean, gure militantzia politikoaren jarduna 
kartzelan baino kalean izan dadin. 

Iniziatiba eta jarrera politikoak gauzatu beharko ditugu, elkarrekin borrokatu egin beharko 
dugu Estatuen borondate edo konpromiso politiko hori irabazteko. 

Arazo politikoak ekarri gaituzte honat, Estatuen helburu politikoek gaituzte preso eta 
guzti horren aurkako gure borroka jarrera mantentzeko asmoa dugu, Euskal Herriaren 
demokraziarako bidean gure Herriarekiko borondate hau eraginkorra eginez. 



Eta hartara jo nahi dugu: benetako prozesu demokratiko bat abian jartzea lortu nahirik, 
gatazkan parte hartu izan duten guztien artean egia mahairatu eta bakoitzaren jarduera 
politikoaren erantzukizuna aztertuz. Horra hor, bada, gure prestutasun politikoa. 

Senide eta lagun maiteok: 

- Ziur gaude nazio batzar honetan bidea elkarrekin egin beharra berretsiko duzuela.- 

- Etxeratze bide horretan, zauritu, gaixotu eta hiltzen gaituen sakabanaketa politikarekin 
bukatzeko, indar guztiak horretara bideratu eta biderkatuz. Eta inoiz baino gehiago 
oraintxe, datozen asteetan Euskal Herriratze dinamika bati abia emango diogunean. 

- Indarrak metatu eta, praktikan, aktiboak eta eraginkorrak bihurtuz, sinetsita eta denon 
artean hori lortzeko zorian aurkitzen garelarik. 

- Gatazkak sorturiko biktima batzuengan mendekua eta goi mailako politikaren 
aginteritzaren egarria nagusitzen diren bitartean, zuek betiko eginbehar eta ezaugarri 
irmoari segituko diozuelakoan gaude, hau da: sufrimendu guztien desagertzearen aldeko 
konpromisoa eta benetako konponbidearen aldeko ahaleginetan. Finean, "gehiago 
horrelakorik ez!" banderari gogor lotuz. 

- Eta, azken batean, zera ulertuz: gure Herri honek pairatzen duen gatazkaren 
konponbidea eskubideak errespetatzean datzala. Ez gehiago eta ez gutxiago. 

Beraz, egun bizi dugun krudelkeri guzti honekin amaitzeko, herri gotorleku sendo bat 
elkarrekin eraiki dezagun. 

Estatuen legediaren, epaitegien eta epaileen biolentziari amaiera eman diezaiogun.- 

Salbuespen neurri guztiak altxatu eta, gure etxeratze bidean, gatazkaren konponbiderako 
urratsak ematera behartu ditzagun.- 

Denok Euskal Herriratuak izan, egoera larrian aurkitzen diren kideak kaleratu, gure 
eskubide zibil eta politikoak errespetatu, prozesu politikoan parte hartu... Guzti hori errealitatea 
bilakatzeko egin behar dugu borrokan, elkarrekin eta euskal herritar eta eragileak konbentzituz, 
hartara bideratu behar ditugu gure indarrak eta lorpenaren sinesmenaz gainera. 

Sinetsi, bai. Sinetsi gure eskuetan dagoela, sakabanaketaren aurkako banderari helduz 
eta bultza eginez denon artean espetxe politika honekin amaitzerik izanen dela. Halaxe gure 
Euskal Herriratze dinamikaren berri hedatuz, indarrak horren alde eginez. Izan gaitezen, bada, gu 
geu denok aktibo eta aktiboak bilakatu beste guztiak, eskubideak urratu baino besterik egiten ez 
dituzten horma hauek botatzeko nahikoa indar baitaukagu. 

Halaxe egin eta etorkizun hori lortzea diegu zor bide erdian geratu zaizkigun preso, zein 
senide eta lagunei. Halaxe diogu zor Arkaitzi, Angeli, Xabierri, ... 

Euskal Herriak merezi du eta lortuko dugu. 
Bide lagun zaituztegu. 
Gora zuek! 

Euskal Preso politikoak EH-ra! 
Amnistia-Autodeterminazioa! 

EPPK 

Euskal Herria bihotzean 
201 4ko otsailean 



